تام هاردی

ادوارد توماس «تام» هاردی (بزائه‌ی ۱۵ سپتامبر ۱۹۷۷) اتا انگلیسی بازیگر هسته.

ونه بعضی معروف فیلم‌ها جه بلک هاؤک داؤن، استار ترک: نمسیس، راک‌ان‌رول، برونسون، اینسپشن، ثینکر تیلور اسپایدر اسپای، دیس مینز وار و استوارت: ات زندگی عقب وری هستنه.

وه استوارتِ فیلمِ نقش وسّه، بفتا جایزه‌یِ بتترین مردبازیگر ره کاندید بیّه. وه فردی جکسون نقش ره مارتین کوئل ِد تیک سریال دله کا بکرده. وه اتا ابر-شرور نقش ره هم کریستوفر نولان ِدارک نایت رایز فیلم دله داشته. وه مد مکس: فیوری رؤد و ونوم دله هم اصلی نقش داشته. اتی فیلم دیگه که نولان وسّه کا هکرده، دانکرک بی‌یه.

تام هاردی اتا تاریخی سریال بساتن ره هم برعهده داشته که ونه اسم ره تابو (۲۰۱۷) گتنه و بی‌بی‌سی و FX سریالِ بساتن دله وه ره همراهی هکردنه. این سریال نقش اول ره هم شه داشته. اتی معروف سریال که کا بکرده، پیکی بلایندرز بی‌یه که اتا جهود گانگستر نقش ره داشته.

وه ۱۵ سپتامبر ۱۹۷۷ میلادی، لندن ِحول-حوش دنیا بمو و لندن دله هم گت بیّه. وه شه پی‌یر-مارِ اتا بی‌یه. وه لندن دراما اِسکول دله درس بخونسته.

وه سارا وارد جه سال ۱۹۹۹ ازدواج هکرده ولی ونجه سال ۲۰۰۴ سیوا بیّه. وه شه سابقِ کیجا-رفخ (ریچل اسپید) جه اتا ریکا دارنه که ونه نوم ره «لوییس توماس هاردی» گننه. هاردی یک سال هم شارلوت رایلی، که شه بازیگر هسته، جه رابطه داشته و ونجه سال ۲۰۱۴ ازدواج هکرده.

وه سال ۲۰۱۸ بریتانیای شوالیه‌کری مدال ره سینمایی کارون وسّه بیته.

منابع

بریم بگردستن


Tom Hardy as Freddie Jackson
Tom Hardy as Bane 

رج:زننه آدمون
رج:بریتانیا بازیگرون